ai4bharat/Pralekha huggingface dataset:
माहिती आणि प्रसारण मंत्रालय
ईश्वराची कोणतीही निर्मिती केवळ मासिक पाळीमुळे अशुद्ध ठरत नाही याची आठवण आपले चित्रपट आपल्याला करून देतात – 51 व्या इफ्फीच्या इंडियन पॅनोरमा मधल्या ‘ब्रम्हा जाने गोपोन कोम्मोटी’ मधल्या प्रमुख कलाकार ऋतांभरी चक्रवर्ती
स्त्री-पुरुष समान असलेल्या समाजासाठी एकत्रित चळवळीचे बंगाली अभिनेते सोहम मुजुमदार यांचे पुरुष वर्गाला आवाहन
ईश्वराची कोणतीही निर्मिती केवळ मासिक पाळीमुळे अशुद्ध ठरत नाही याची आठवण आपले चित्रपट आपल्याला करून देतात असे मत ‘ब्रम्हा जाने गोपोन कोम्मोटी’या बंगाली चित्रपटातल्या प्रमुख कलाकार ऋतांभरी चक्रवर्ती यांनी व्यक्त केले.
गोव्यात पणजी इथे सुरु असलेल्या 51 व्या भारतीय आंतरराष्ट्रीय चित्रपट महोत्सव, इफ्फीच्या इंडियन पॅनोरमा मधल्या फिचर फिल्म वर्गामध्ये हा चित्रपट दाखवण्यात आला. त्यानंतर दिग्दर्शक अरित्रा मुखर्जी, निर्माता शिबोप्रसाद मुखर्जी,पटकथाकार सम्राज्ञी बंडोपाध्याय, लेखिका झिनिया सेन आणि प्रमुख अभिनेते सोहम मुजुमदार यांच्यासह घेतलेल्या पत्रकार परिषदेत त्या बोलत होत्या.
इफ्फिसाठी आपल्या चित्रपटाची झालेली निवड हा चित्रपटाचा सन्मान आहे असे सांगून चित्रपटाचा विषय प्रत्येकाला आपलासा वाटणारा आणि मनोरंजक आहे. यामध्ये गंभीर विषयावर भाष्य करण्यात आले असले तरी तो आनंददायी आहे. महिलांना सर्वत्र भेदभावाला सामोरे जावे लागते. पुजारी असलेल्या महिलेची ही कथा आहे. स्त्रियांच्या मासिक पाळीला निषिद्ध मानण्याबाबतची समजूत नष्ट करण्याचा लेखिकेचा उद्देश असून या चित्रपटात प्रमुख भूमिका साकारायला मिळाली हा आपला सन्मान असल्याची भावना त्यांनी व्यक्त केली.
शबरी ही व्याख्याती, कलाकार आणि मुख्य म्हणजे पुजारी आहे. लग्नानंतर तिच्या जीवनातले अनेक बदल स्वीकारण्यासाठी तिला कसे झगडावे लागले आणि पुजारी म्हणून विधी सुरु ठेवण्यासाठीचे तिचे प्रयत्न या चित्रपटात विनोदी ढंगाने मांडण्यात आले आहेत. भारतीय समाजात मासिक पाळीला अद्यापही कसे निषिद्ध मानण्यात येते याचे दर्शन घडवण्यावर चित्रपटाचा प्रामुख्याने रोख आहे. महिलांना प्रत्येक वेळी सुटकेची गरज नसते, आमच्याकडेही सांगण्यासाठी कथा असतात असे त्यांनी नमूद केले.
ही कथा सांगण्याची गरज आहे असे मला जाणवले. मासिक पाळीमुळे धार्मिक विधीत भाग घेण्याला महिलेला नाकारण्यात आले तिथून हा प्रवास सुरु झाला असे पटकथा लेखिका झिनिया सेन यांनी सांगितले. हा आपला पदार्पणाचा चित्रपट असून या चित्रपटात आणखीही नवोदित असल्याचे त्या म्हणाल्या.
पुरुषांनी एकत्रितपणे पाऊल उचलले नाही तर स्त्री-पुरुष समान असलेल्या समाजाची निर्मिती आपण करू शकणार नाही असे मत चित्रपटात विक्रमादित्य ही नायकाची भूमिका साकारणाऱ्या सोहम मुजुमदार यांनी व्यक्त केले. विक्रमादित्य हा आपल्या पत्नीला तिच्या प्रत्येक पावलावर पाठींबा देतो,ते एकत्रित वाटचाल करतात असे त्यांनी आपल्या भूमिकेविषयी सांगितले.
M.Chopade/N.Chitale/P.Kor
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र

दिल्ली-मुंबई, 10 सप्टेंबर 2020
या प्रसंगी बोलताना पंतप्रधान म्हणाले की आज सुरू करण्यात आलेल्या या सर्व योजनामागील हेतू आपल्या गावांना सक्षम बनवणे आणि 21 व्या शतकात भारताला स्वयंपूर्ण  बनवणे हा आहे.
आरोग्य मंत्रालयाची कोविड-19घडामोडींवरील माहिती :
देशभरात गेल्या 24 तासांत एकूणात 95,735 नवीन रुग्णांची नोंद झाली आहे.
एकूण रुग्णांच्या 60 % रुग्ण हे केवळ पाच राज्यांमधील आहेत. एकट्या महाराष्ट्रातील 23,000 पेक्षा अधिक आणि आंध्र प्रदेशमधील 10,000 रुग्णांचा त्यात समावेश आहे.
आजच्या दिवसाला देशभरात एकूण सक्रीय रुग्णांची संख्या 9,19,018 इतकी आहे.
एकूण सक्रीय रुग्णांपैकी 74 % रुग्णसंख्या ही सर्वाधिक बाधित 9 राज्यांमधून आहे. एकूण सक्रीय रुग्ण संख्येपैकी 49 % रुग्णसंख्या महाराष्ट्र, कर्नाटक आणि आंध्र प्रदेश येथील आहे. सरासरी पाहता महाराष्ट्रात सर्वाधिक म्हणजे 2,50,000 पेक्षा अधिक तर कर्नाटक आणि आंध प्रदेश येथे प्रत्येकी 97,000 पेक्षा अधिक रुग्णसंख्या आहे.
गेल्या 24 तासात एकूण 1,172 मृत्यूंची नोंद झाली आहे. त्यापैकी काल 32 % म्हणजे 380 मृत्यूंची नोंद महाराष्ट्रात झाली तर कर्नाटकमध्ये 128 आणि तामिळनाडूमध्ये 78 मृत्यूंची नोंद झाली.
एकूण मृत्यूंपैकी, 69 % रुग्णांचे मृत्यू हे महाराष्ट्र, तामिळनाडू, कर्नाटक, दिल्ली आणि आंध्रप्रदेश या पाच राज्य / केंद्रशासित प्रदेशांमध्ये झाले आहेत.
इतर अपडेट्स:
आयसीएमआरच्या मार्गदर्शक तत्वांबरोबरच केंद्रीय आरोग्य मंत्रालयाने हे स्पष्टपणे सांगितले आहे कि खालील दोन विशिष्ट श्रेणीतील व्यक्तींची आरटी-पीसीआर चाचणीद्वारे पुन्हा तपासणी करणे अनिवार्य आहे:
1. रपिड अँटीजेन टेस्ट  ची सर्व लक्षणात्मक  निगेटिव्ह प्रकरणे
2. निगेटिव्ह चाचणी झाल्यापासून 2 ते 3 दिवसांच्या आत लक्षणे विकसित होणा-या लक्षणहीन निगेटिव्ह प्रकरणांची रॅपिड अँटीजेन टेस्ट 
महाराष्ट्र अपडेट्स :
महाराष्ट्रात बुधवारी आतापर्यंतच्या सर्वाधिक 23,816 कोविड रुग्णांची नोंद झाली. यामुळे राज्यात एकूण रुग्णसंख्या 9,67,349 इतकी झाली आहे. तसेच कोविडमुळे 325 रुग्णांचा मृत्यू झाल्यामुळे आतापर्यंत या आजारामुळे मृत्यू झालेल्यांची संख्या 27,732 इतकी झाली आहे. राज्याच्या आरोग्य विभागाने दिलेल्या माहितीनुसार राज्यात 2,52,734 सक्रिय रुग्ण आहेत. मुंबईत कोविडचे 2,227 नवीन रुग्ण आढळले असून एकूण रुग्णसंख्या 1,60,744 इतकी झाली आहे. शहरात 43 रुग्णांचा या आजारामुळे मृत्यू झाला असून एकूण मृत्यू संख्या 7,982 इतकी झाली आहे. 1,26,745 इतके रुग्ण बरे झाले असून शहरातील सक्रिय रुग्णांची संख्या 25,659 इतकी आहे.
FACTCHECKM.Chopade/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172
माहिती आणि प्रसारण मंत्रालय
बांगलादेश आणि दक्षिण कोरिया वाहिन्यांचे दूरदर्शनवर मोफत प्रसारण सेवा
नवी दिल्ली, 19 जून 2019
भारत आणि बांगलादेश या दोन देशांच्या भरीव सहकार्याला प्रोत्साहन मिळावे यासाठी भारत सरकारने बांगलादेशची दूरदर्शन वाहिनी बी टीव्ही वर्ल्डचे प्रक्षेपण देशभरात मोफत करण्याचा निर्णय घेतला आहे. या वाहिनींवरचे कार्यक्रम प्रेक्षक देशभरात बघू शकतात. तसेच भारताच्या दूरदर्शन वाहिनीचे कार्यक्रम बांगलादेशात प्रक्षेपित करण्यात येणार आहेत. दि. 7 मे 2019 रोजी भारताची प्रसारभारती आणि बांगलादेशच्या बी टीव्ही दरम्यान झालेल्या सामंजस्य कराराचा एक निर्णयात्मक भाग आहे. पूर्वोत्तर भारताच्या प्रेक्षकांनी बी टीव्ही वाहिन्यांच्या कार्यक्रमासंदर्भात विशेष रुची दाखवल्याने हा करार करण्यात येऊन दोन्ही देशांचे संदेशवहन संबंधांना यामुळे महत्व प्राप्त होत आहे.
श्याम बेनेगल निर्मित आणि दिग्दर्शित बंगबंधू शेख मुजीबूर रहमान यांच्या जीवनावर आधारित चित्रपटाच्य सहनिर्मितीचे काम दोन्ही देशांच्या सरकारने केले होते. ज्याला दोन्ही देशांमध्ये चांगला प्रतिसाद मिळाला.
सरकारने प्रसार भारतीच्या प्रस्तावालाही मंजुरी दिली असून हा प्रस्ताव दक्षिण कोरिया सरकारच्या 24X7 इंग्रजी वाहिनी केबीएस वर्ल्ड दोन्ही देशांमध्ये उपलब्ध व्हावे यासाठी मांडला गेला होता.
B.Gokhale/R.Aghor/P.Kor
(Visitor Counter : 61
पंतप्रधान कार्यालय
सुधारीत नागरिकत्व कायद्याचा कुठल्याही भारतीय नागरिकावर परिणाम होणार नाही असे पंतप्रधान नरेंद्र मोदी यांचे लोकसभेत आश्वासन
नवी दिल्ली, 6 फेब्रुवारी 2020
पंतप्रधान नरेंद्र मोदी यांनी आज राष्ट्रपतींच्या अभिभाषणावरील आभार प्रस्तावाला उत्तर दिले.
सुधारित नागरिकत्व कायद्याबाबत पंतप्रधानांनी सभागृहाला आश्वस्त केले की यामुळे भारताच्या कुठल्याही नागरिकावर परिणाम होणार नाही.
आपल्या भाषणात पंतप्रधानांनी पूर्वीच्या सरकारांच्या विचार प्रक्रियांचा संदर्भ घेतला. ते म्हणाले की, त्यांचेही विचार असेच होते.
नरेंद्र मोदी यांनी देशाचे पहिले पंतप्रधान पंडित जवाहरलाल नेहरु यांच्या वक्तव्याचा उल्लेख केला. नेहरु यांनी शेजारील देशांमधील अल्पसंख्याक शरणार्थींना भारताकडून संरक्षण देण्यासाठी आवश्यकता भासल्यास कायद्यात सुधारणा करण्याची तयारी दर्शवली होती.
पंतप्रधान म्हणाले की, काही राजकीय पक्ष भारतात विभाजनाचा पाकिस्तानचा कार्यक्रम राबवत आहेत. सुधारित नागरिकत्व कायद्यामुळे कुठल्याही भारतीय नागरिकाचे नागरिकत्व हिरावून घेतले जाणार नाही, असे आश्वासन त्यांनी लोकसभेत दिले.
ते म्हणाले, “मला हे स्पष्ट करायचे आहे की सीएएच्या अंमलबजावणीमुळे भारतीय नागरीक, मग ते कुठल्याही धर्म किंवा पंथाचे असोत, त्यांच्यावर याचा कुठलाही परिणाम होणार नाही.”
S.Tupe/S.Kane/D.Rane
(Visitor Counter : 172
वाणिज्य आणि उदयोग मंत्रालय
पियुष गोयल यांनी जड-जवाहीर उद्योगाच्या पुढील प्रगतीसाठी पुनर्विचार करण्याच्या, पुन्हा दिशा निश्चित करण्याच्या आणि आराखडा तयार करण्याच्या गरजेवर भर दिला
नवी दिल्ली , 26 नोव्हेंबर 2020
केंद्रीय वाणिज्य व उद्योग मंत्री पीयूष गोयल यांनी आज सांगितले की, जड-जवाहीर उद्योगाला स्वावलंबी होण्यासाठी आपल्या पद्धती आणि प्रक्रियेवर पुनर्विचार करण्याची, पुन्हा दिशा निश्चित करण्याची आणि आराखडा आखण्याची आवश्यकता आहे. दागिन्यांमधील आत्मनिर्भरता: खाणकाम, वस्तुनिर्माण आणि विपणन या विषयावरील सीआयआयच्या डिजिटल जड-जवाहीर परिषदेला संबोधित करताना ते म्हणाले जड-जवाहीर क्षेत्र, गुणवत्ता आणि शुल्क प्रतीस्पर्धेविषयी जागरूकता निर्माण करून अमेरिका, आखाती देश, रशिया, सिंगापूर, हाँगकाँग इत्यादी बाजारपेठांमध्ये प्रवेश करण्यास मदत करेल आणि भारताने आज त्याच्या दागिन्यांमध्ये आणलेल्या आकर्षकतेमुळे जड-जवाहीरांसाठी जगभर ओळख निर्माण केली आहे.
गोयल म्हणाले की कोविड साथीच्या आजाराने देशाच्या निश्चयाची परीक्षा घेतली आणि जड-जवाहीर क्षेत्राला मोठा फटका बसला. परंतु, ते पुढे म्हणाले की, या क्षेत्राची अलीकडील निर्यात आणि देशांतर्गत आकडेवारी ने हे दर्शविले आहे की पुनरागमन करण्यासाठी या उद्योगाने नवोन्मेष, कल्पकता आणि नवीन सामान्यतेचा अवलंब केला आहे. “जर आपण आपली सचोटी टिकवून ठेवली तर आपण आपली बाजारपेठ विस्तृत करून भारत जगाच्या सर्व गरजा पूर्ण करू शकेल यात कोणतीही शंका नाही. यात तंत्रज्ञान, नवीन उपक्रम आणि कौशल्य विकास यांचा समावेश असेल.”
यशाचे शिखर आणि जागतिक व्यापार व भारतातील उद्योगांना योग्य स्थान मिळवून देण्यासाठी केलेल्या प्रयत्नात सरकारद्वारे संपूर्ण सहकार्य करण्याचे आश्वासन देत गोयल यांनी असे नमूद केले की उद्योगात एमएसएमईला कसे सहाय्य करता येईल हे जाणून घेण्यासाठी सरकार उद्योगाशी चर्चा करत आहे. “जड-जवाहीर क्षेत्रातील बहुतेक उद्योग एमएसएमई आहेत. आम्हाला विपणन, पॅकेजिंग लॉजिस्टिक आणि कमी किमतीच्या वित्तपुरवठ्यात त्यांचे प्रयत्न वाढविण्यासाठी पुढे येणे आवश्यक आहे.
मंत्री म्हणाले की, पंतप्रधान नरेंद्र मोदी म्हणाले होते की, "मेक इन इंडिया नाही तर मेक फॉर वर्ल्ड साठी तयार होण्याची वेळ आली आहे."
गोयल यांनी गुणवत्ता आणि उत्पादकता वाढवण्यावर भर दिला आणि ते म्हणाले की, विविध क्षेत्रांमधील भारताची गुणवत्ता आणि उच्च उत्पादकता या प्रतिबद्धतेचा संदेश पुढे नेला पाहिजे.
अर्थव्यवस्थेत या क्षेत्राच्या महत्त्वपूर्ण भूमिकेचा पुनरुच्चार करीत गोयल म्हणाले की देशाच्या निर्यातीत हे क्षेत्र देशाच्या जीडीपीच्या सुमारे 7.5 %, देशाच्या निर्यातीच्या 14% योगदान देते आणि 5 दशलक्षाहून अधिक लोकांना रोजगार उपलब्ध करुन देते.
गोयल म्हणाले की कर्तव्ये, सेझ, कर परतावा, रसद, वित्तपुरवठा इत्यादी क्षेत्रातील विविध सूचनांचा विचार केला जात आहे.
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 83
संरक्षण मंत्रालय
भारत आणि अमेरिकेने मानव रहित हवाई प्रक्षेपण यान प्रकल्प करारावर स्वाक्षरी केली
नवी दिल्ली, 3 सप्टेंबर 2021
मुख्य ठळक मुद्दे:
- संरक्षण मंत्रालय आणि अमेरिकेचा संरक्षण विभाग यांच्यात संरक्षण तंत्रज्ञान आणि व्यापार उपक्रमांतर्गत प्रकल्प करारावर स्वाक्षरी
- भारत आणि अमेरिका यांच्यातील संरक्षण तंत्रज्ञान सहकार्य दृढ करण्याच्या दिशेने महत्त्वपूर्ण पाऊल
- मानव रहित हवाई प्रक्षेपण यान प्रोटोटाइप सह-विकसित करण्यासाठी प्रणालींची संरचना , विकास, प्रात्यक्षिक, चाचणी आणि मूल्यमापन यासाठी भारतीय हवाई दल आणि डीआरडीओ यांच्यातील सहकार्य अधोरेखित
संरक्षण मंत्रालय आणि अमेरिकेच्या संरक्षण विभागाने 30 जुलै 2021 रोजी संरक्षण तंत्रज्ञान आणि व्यापार उपक्रम  मधील संयुक्त कृतीगट हवाई प्रणाली अंतर्गत प्रक्षेपित केलेल्या मानवरहित यानासाठी  साठी प्रकल्प करारावर स्वाक्षरी केली.हा करार संशोधन, विकास, चाचणी आणि मूल्यमापन अंतर्गत येत असून संरक्षण मंत्रालय आणि अमेरिकेचा संरक्षण विभाग यांच्यातील करार ज्यावर प्रथम जानेवारी 2006 मध्ये स्वाक्षरी करण्यात आली आणि जानेवारी 2015 मध्ये त्याचे नूतनीकरण करण्यात आले. हा करार संरक्षण उपकरणाच्या सह-विकासाद्वारे दोन्ही देशांदरम्यान तंत्रज्ञान सहकार्य मजबूत करण्याच्या दिशेने एक महत्त्वपूर्ण पाऊल आहे.
संरक्षण तंत्रज्ञान आणि व्यापार उपक्रम चे मुख्य उद्दिष्ट सहकार्यात्मक तंत्रज्ञानाच्या देवाणघेवाणीला प्रोत्साहन देण्यासाठी आणि भारतीय आणि अमेरिकन सैन्य दलांसाठी भविष्यातील तंत्रज्ञानाचे सह-उत्पादन आणि सह-विकासासाठी संधी निर्माण करण्यावर लक्ष केंद्रित करणे हा आहे. डीटीटीआय अंतर्गत, संबंधित डोमेनमधील परस्पर सहमतीच्या प्रकल्पांवर लक्ष केंद्रित करण्यासाठी लष्कर , नौदल, हवाई आणि विमानवाहू तंत्रज्ञानावरील संयुक्त कृती गट स्थापन करण्यात आले आहेत. मानव रहित हवाई प्रक्षेपण यानाच्या संयुक्त विकासावरील करारावर हवाई प्रणालीवरील संयुक्त कृतीगटाकडून देखरेख ठेवली जात आहे आणि डीटीटीआयसाठी ही एक मोठी कामगिरी आहे.
मानव रहित हवाई प्रक्षेपण यानाच्या प्रोटोटाइपच्या संयुक्त विकासासाठी प्रणालींची रचना, विकास, प्रात्यक्षिक, चाचणी आणि मूल्यमापन करण्यासाठी प्रकल्प करारात हवाई दल संशोधन प्रयोगशाळा, भारतीय हवाई दल आणि संरक्षण संशोधन आणि विकास संस्था यांच्यातील सहकार्याची रूपरेषा आखण्यात आली आहे. भारत आणि अमेरिकेचे हवाई दल यांच्याबरोबर डीआरडीओ येथील एरोनॉटिकल डेव्हलपमेंट एस्टॅब्लिशमेंट  आणि एअर फोर्स रिसर्च लॅबोरेटरी  मधील एरोस्पेस सिस्टीम डायरेक्टरेट, या कराराची अंमलबजावणी करणाऱ्या प्रमुख संस्था आहेत.
या करारावर डीटीटीआय अंतर्गत संयुक्त कृतीगटाच्या सह -अध्यक्षांनी , भारतीय हवाई दलाचे सहाय्यक हवाई दल प्रमुख एअर व्हाइस मार्शल नर्मदेश्वर तिवारी आणि अमेरिकेचे हवाई दल सुरक्षा सहाय्य आणि सहकार्य संचालनालयाचे संचालक ब्रिगेडियर जनरल ब्रायन आर. ब्रकबर यांनी स्वाक्षऱ्या केल्या.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 312
संरक्षण मंत्रालय
कोविड-19 संसर्गातील वाढीशी सामना करण्यासाठी संरक्षण क्षेत्रातील सार्वजनिक उपक्रम आणि आयुध कारखाना मंडळ यांचे राज्य सरकारांना सहकार्य
नवी दिल्ली, 25 एप्रिल 2021
संरक्षण क्षेत्रातील सार्वजनिक उपक्रम आणि आयुध कारखाना मंडळ यांनी देशभरात पुन्हा उद्भवलेल्या कोविड-19 संसर्गातील वाढीशी सामना करण्यासाठी राज्य सरकारांना शक्य ते सर्व सहकार्य देऊ केले आहे. संरक्षण मंत्री राजनाथ सिंग यांनी नुकत्याच घेतलेल्या आढावा बैठकीत दिलेल्या निर्देशानुसार सध्याच्या कठीण परिस्थितील स्थानिक नागरिकांना आवश्यक असणाऱ्या सेवासुविधा पुरवण्यासाठी हे उपक्रम राज्य सरकारच्या बरोबरीने काम करत आहेत.
हिंदुस्तान एरोनॉटिक्स लिमिटेडने उभारलेले 180 खाटांचे कोविड सेवा केंद्र हे अतिदक्षता विभाग, प्राणवायू आणि जीवरक्षकप्रणालीसह कर्नाटकात बेंगळुरू येथे कार्यरत आहे. संरक्षण क्षेत्रातील सार्वजनिक उपक्रमांनी बेंगळुरू येथे 250 खाटांची व्यवस्था निर्माण करून ती ‘उपक्रमाचे सामाजिक उत्तरदायित्व’  या अंतर्गत स्थानिक नगरपालिकाकडे सुपूर्द केली आहेत. ओडिशातील कोरापुट येथे 70 खाटांची व्यवस्था तर महाराष्ट्रातील नाशिक येथे 40 खाटांचे रुग्णालय कार्यरत आहे. उत्तर प्रदेशातील लखनऊ येथे 250 खाटांचे कोविड सेवा केंद्र तयार करण्याचे काम हिंदुस्तान एरोनॉटिक्स लिमिटेडने हाती घेतले आहे. हे काम मे महिन्याच्या पहिल्या आठवड्यापर्यंत पूर्ण होईल अशी अपेक्षा आहे. याशिवाय हिंदुस्थान एरोनॉटिक्स लिमिटेडने बेंगळुरू आणि लखनऊ येथे अधिक जीवरक्षक प्रणाली आणि प्राणवायू पॉईंट देण्यासाठी नियोजन करत आहे.
आयुध कारखाना मंडळ कोविड सेवा सुविधा पुरवित आहे. यामध्ये प्राणवायू सुविधा असलेल्या खाटा महाराष्ट्र, पश्चिम बंगाल, मध्य प्रदेश, उत्तर प्रदेश, तमिळनाडू, तेलंगणा, ओदिशा आणि उत्तराखंड येथील 25 ठिकाणी आहेत. विशेष उल्लेखनीय बाब म्हणजे ही संख्या एकूण कोविड सेवाकेंद्रांच्या 60 टक्के आहे. आयुध कारखाना मंडळाच्या रुग्णालय 1,405 खाटांच्या रुग्णालयामधील 813 खाटा कोविड रुग्णांसाठी राखीव आहेत. पुणे, अंबरनाथ, नागपूर, भंडारा, चांदा, वरणगाव आणि भुसावळ या महाराष्ट्रातील शहरात तसेच पश्चिम बंगाल मध्ये इशापुर बोधकथा येथे या सुविधा उपलब्ध आहेत. याशिवाय उत्तर प्रदेशातील कानपूर येथे दोन ठिकाणी, शहाजहानपूर आणि मुरादनगर येथे प्रत्येकी एके ठिकाणी आणि मध्यप्रदेशातील इटारसी आणि कटनी येथे प्रत्येकी एक, जबलपूरला तीन ठिकाणी, तामिळनाडूतील अवधी आणि तिरुचिरापल्ली येथे प्रत्येकी एक, तेलंगणातील मेदक येथे एक, उत्तराखंडमधील डेहराडून येथे एक आणि ओडिशातील बदमल येथे एके ठिकाणी आयुध कारखाना मंडळाकडून कोविड सेवा पुरवण्यात येत आहे.
सामाजिक उत्तरदायित्वातर्गंत भारत डायनामिक्स लिमिटेड , BEML लिमिटेड, हिंदुस्तान एरोनॉटिक्स लिमिटेड , माझगाव जहाज बांधणी कारखाना, गार्डन रीच जहाज बांधणी आणि अभियंता मर्यादित , MIDHANI अशा संरक्षण क्षेत्रातील सार्वजनिक उपक्रमांनी विविध राज्यांमधील स्थानिक सरकारी रुग्णालयांमध्ये प्राणवायू पुरवण्यासाठी प्राणवायू प्रकल्प सुरू करण्याची प्रक्रिया गतिमान करण्यास हातभार लावला आहे.
Jaydevi PS/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
ग्रामीण विकास मंत्रालय
दीनदयाल अंत्योदय योजना - राष्ट्रीय ग्रामीण उपजीविका अभियानामधील लिंगभेद दूर करण्यासाठी करत असलेल्या सर्वोत्तम पद्धतींबद्दल नरेंद्र सिंह तोमर यांनी एक संक्षिप्त माहिती पुस्तिका प्रकाशित केली
केंद्रीय ग्रामविकास, कृषी व शेतकरी कल्याण, पंचायती राज आणि अन्न प्रक्रिया उद्योग मंत्री नरेंद्र सिंह तोमर यांनी आज दीनदयाल अंत्योदय योजना - राष्ट्रीय ग्रामीण उपजीविका अभियान  स्वयं सहायता गट महासंघाच्या सामाजिक कृती समित्यांद्वारे लिंगभेदाच्या समस्या कशाप्रकारे सोडवत आहेत यावर देशभरातून संकलित केलेल्या सर्वोत्तम पद्धतींवर एक संक्षिप्त माहिती पुस्तिका प्रकाशित केली. महिला व मुलींना आधार प्रदान करण्यात आघाडीवर असलेल्या ग्राम संघटना सामाजिक कृती समित्यांची कल्पना आणि गाथा सांगण्यासाठी आयोजित केलेल्या व्हर्च्युअल कार्यक्रमात ही पुस्तिका प्रकाशित करण्यात आली. यावेळी राज्यमंत्री साध्वी निरंजन ज्योती आणि ग्रामीण विकास मंत्रालय, राज्य सरकारचे वरिष्ठ अधिकारी आणि ग्रामीण भागातील संघटना आणि सर्व राज्यातील क्लस्टर लेव्हल फेडरेशनचे सदस्य ऑनलाईन कार्यक्रमाद्वारे उपस्थित होते.
उपेक्षित आणि असुरक्षित महिला आणि मुलींना आधार देण्यासाठी स्थानिक प्रशासन यंत्रणा तयार करून, भारताला अधिक मजबूत व स्वावलंबी बनवण्याच्या दिशेने हे प्रयत्न महत्वाचे असल्याचे त्यांनी सांगितले. विविध क्षेत्रातल्या वैभवशाली परंपरा आणि प्रगती सामायिक करण्यासाठी भारताच्या स्वातंत्र्याच्या 75 वर्षांनिमित्त पंतप्रधानांनी सुरू केलेल्या आझादी का अमृत महोत्सवाचा एक भाग म्हणून भारतातील बचत-गट चळवळ भारतीय महिलांची लवचिकता आणि धैर्य याचे दर्शन घडवते.
कोविड -19 चा प्रसार रोखण्यासाठी तसेच लोकांना लस घेण्यास प्रोत्साहित करण्याबाबत जनजागृती करण्यात बचत गट सदस्य आणि सामाजिक कृती समित्या महत्त्वपूर्ण भूमिका बजावू शकतात असे त्यांनी अधोरेखित केले.
भारतीय निवडणूक आयोग
11 वा राष्ट्रीय मतदार दिन देशभरात साजरा
निवडणूक आयोगाने डिजिटल मतदार कार्ड, वेब रेडीओचे केले उद्घाटन
नवी दिल्ली, 25 जानेवारी 2021
आज, 25 जानेवारी 2021 रोजी नवी दिल्ली येथे आभासी पद्धतीने आयोजित करण्यात आलेल्या राष्ट्रीय स्तरावरील कार्यक्रमात राष्ट्रपती रामनाथ कोविंद यांच्या उपस्थित 11 वा राष्ट्रीय मतदार दिन देशभरात साजरा करण्यात आला. केंद्रीय कायदा आणि न्याय, दळणवळण आणि इलेक्ट्रॉनिक्स आणि माहिती तंत्रज्ञान मंत्री रविशंकर प्रसाद हे या कार्यक्रमाचे प्रमुख अतिथी होते. यावेळी मुख्य निवडणूक आयुक्त सुनील अरोरा, निवडणूक आयुक्त सुशील चंद्र, राजीव कुमार, सरचिटणीस उमेश सिन्हा यांनी मान्यवरांचे स्वागत केले. यावर्षी, कोविड-19 मुळे, देशभरातील एनव्हीडी उत्सव हा प्रत्यक्ष आणि आभासी दोन्ही पद्धतीने साजरा केला जात आहे.
‘आपले मतदार सक्षम, जागरुक, सुरक्षित आणि माहितीपूर्ण बनविणे’ ही एनव्हीडी 2021 ची संकल्पना आहे. कोविड-सुरक्षित निवडणुका आयोजित करण्याच्या भारतीय निवडणूक आयोगाच्या  वचनबद्धतेचा तसेच प्रत्येक मतदाराला माहितीपूर्ण, नैतिक आणि जागरूक करण्याचा हा पुनरुच्चार आहे.
आज दोन अनोखे डिजिटल उपक्रम सुरु करण्यात आले. आयोग डिजिटल मतदार ओळखपत्रे किंवा ई-ईपीआयसी सुरु करत आहे, यामध्ये मतदाता हेल्पलाइन मोबाइल ॲप , मतदार पोर्टल  किंवा राष्ट्रीय मतदार सेवा पोर्टल  वरून लॉग इन केल्यानंतर मोबाइल फोनवर किंवा संगणकावर स्व-मुद्रणयोग्य स्वरुपात डाउनलोड करू शकतो.
राष्ट्रपतींनी आज ‘रेडिओ हॅलो वोटर्स’ ही एक 24x7 ऑनलाईन डिजिटल रेडिओ सेवा देखील सुरू केली, जी भारतीय निवडणूक आयोगाच्या वेबसाइटवर मतदार जागरूकता कार्यक्रम प्रसारित करेल .
अधिक माहितीसाठी कृपया येथे क्लिक करा
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
माहिती आणि प्रसारण मंत्रालय
उपराष्ट्रपतींच्या हस्ते येत्या 23 डिसेंबरला 66व्या राष्ट्रीय चित्रपट पुरस्कारांचे वितरण
अमिताभ बच्चन यांचा 50 व्या दादासाहेब फाळके पुरस्काराने होणार सन्मान
प्रतिष्ठेच्या 66 व्या राष्ट्रीय चित्रपट पुरस्कारांचे वितरण येत्या 23 डिसेंबर 2019 ला नवी दिल्लीत एका दिमाखदार सोहळ्यात होणार आहे. उपराष्ट्रपती एम व्यंकय्या नायडू यांच्या हस्ते आणि माहिती-प्रसारण मंत्री प्रकाश जावडेकर यांच्या उपस्थितीत हा कार्यक्रम होणार आहेया कार्यक्रमाला चित्रपट सृष्टीतील मान्यवरांचा आणि भारतीय सिनेसृष्टीला योगदान देणाऱ्या सर्वांचा सन्मान करण्यात आला.
भारतीय चित्रपट सृष्टीचे अर्ध्वयू, पितामह अमिताभ बच्चन यांचा या 50 व्या दादासाहेब फाळके पुरस्काराने सन्मान केला जाणार आहे. याआधी, ऑगस्ट महिन्यात, या चित्रपट पुरस्कारांची घोषणा करण्यात आली होती.
सर्वोत्कृष्ट चित्रपटाचा पुरस्कार गुजराती चित्रपट हेलारो या सिनेमाला, ‘बधाई हो’ चित्रपटाला सर्वोत्कृष्ट लोकप्रिय चित्रपटाचा, हिंदी चित्रपट पैडमैन ला सर्वोत्कुष्ट सामाजिक चित्रपटाचा पुरस्कार जाहीर झाला आहे. तर, उरी-द सर्जिकल स्ट्राईक या चित्रपटासाठी आदित्य धर यांना सर्वोत्कृष्ट दिग्दर्शनाचा पुरस्कार मिळाला आहे. अंधाधून आणि उरी-द सर्जिकल स्ट्राईक या चित्रपटातील अभिनयासाठी आयुष्यमान खुराना आणि विकी कौशल यांना सर्वोत्कृष्ट अभिनेत्याचा पुरस्कार विभागून मिळाला आहे. कीर्ती सुरेश यांना महानती या तेलगु चित्रपटासाठी सर्वोत्कृष्ट अभिनेत्रीचा पुरस्कार मिळाला आहे.तर पर्यावरण संवर्धनाचा विषय प्रभावीपणे मांडल्याबद्दल ‘पाणी’ या मराठी चित्रपटाला सर्वोत्कृष्ट चित्रपट म्हणून गौरवले जाणार आहे.
या चित्रपट पुरस्कारांविषयी सविस्तर माहिती जाणून घेण्यासाठी पुढील संकेतस्थळाला भेट द्यावी:
click here
https://pib.gov.in/PressReleasePage.aspx?PRID=1581667#.Xf3BpRlttBU.whatsapp
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 185 कोटी 38 लाख मात्रा देण्यात आल्या आहेत.
भारतातील कोविड सक्रीय रुग्णसंख्या सध्या 11,492
सक्रीय रुग्णसंख्येचे प्रमाण सध्या 0.03% इतके आहे
रोगमुक्ती दर सध्या 98.76%
गेल्या 24 तासांत 1,213 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 4,25,00,002 झाली आहे
गेल्या 24 तासांत 1,109 नव्या कोरोना बाधितांची नोंद झाली
दैनंदिन पॉझिटीव्हिटी दर 
साप्ताहिक पॉझिटीव्हिटी दर 
आतापर्यंत कोविड संसर्ग तपासणीसाठी एकूण 79 कोटी 79 लाख चाचण्या करण्यात आल्या; गेल्या 24 तासांत 4,53,582 चाचण्या करण्यात आल्या
उपराष्ट्रपती कार्यालय
डिजिटल उपकरणांच्या व्यसनांविषयी उपराष्ट्रपती एम व्यंकय्या नायडू यांनी युवकांना केले सावध
समाजातील अनिष्ट गोष्टींविरोधात, युवकांना जागृत करण्यासाठी सुप्रसिद्ध व्यक्तींनी पुढाकार घ्यावा
मोबाईल फोन्स सारख्या, डिजिटल उपकरणांचे मुलांना-युवकांना व्यसन लागू नये, यासाठी, त्यांच्यात जागृती करण्याची गरज आहे, असे मत उपराष्ट्रपती एम व्यंकय्या नायडू यांनी व्यक्त केले.
अरुणाचल प्रदेशात इटानगर इथे, विविध क्षेत्रातल्या मान्यवर व्यक्ती- लेखक, शिक्षणतज्ञ, सामाजिक कार्यकर्ते, उद्योजक आणि गिर्यारोहकाशी त्यांनी आज संवाद साधला. मुलांना आणि तरुणांना, डिजिटल उपकरणांच्या सतत वापरापासून, तसेच इंटरनेट वर अवलंबून राहण्याच्या प्रवृत्तीपासून, सावध करण्याची गरज आहे. यामुळे त्यांच्यातली सृजनशीलता आणि कल्पनाशक्ति संपून जाईल, असं इशारा देत, युवकांना त्याच्या अतिवापरापासून सावध करण्याची गरज आहे, असे उपराष्ट्रपती म्हणाले.
समाजातल्या अनेक अनिष्ट गोष्टींबाबत, जसे लिंग भेदभाव आणि अंमली पदार्थांचे सेवनासारख्या सवयीपासून युवकांना परावृत्त करण्यासाठी समाजातील सुप्रसिद्ध, प्रतिष्ठित लोकांनी पुढाकार घ्यावा, असेही ते पुढे म्हणाले. तसेच, हवामान बदलाच्या विपरीत परिणामांची त्यांना जाणीव करुन देत निसर्ग आणि जलाशयांचे संवर्धन करण्याची शिकवण द्यायला हवी, असा सल्ला त्यांनी दिला.
भारतात कबड्डीसारख्या देशी खेळांना प्रोत्साहन द्यायला हवे. युवकांनी शारीरिक दृष्ट्या तंदुरुस्त राहण्याची गरज असून, कोविड ने आपल्याला शारीरिक तंदुरुस्तीचे महत्त्व शिकवले आहे, असे त्यांनी सांगितले. जर व्यक्ती शारीरिकदृष्ट्या निरोगी असेल, तरच ती मानसिकदृष्ट्याही जागृत राहू शकते, असे उपराष्ट्रपती यावेळी म्हणाले.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 6 जून 2022
|
|
- 194.12 cr vaccine doses have been administered so far under Nationwide Vaccination Drive
- India's Active caseload currently stands at 25,782
- Active cases stand at 0.06%
- Recovery Rate currently at 98.73%
- 2,779 recoveries in the last 24 hours increases Total Recoveries to
- 4,26,30,852
- 4,518 new cases recorded in the last 24 hours
- Daily positivity rate 
- Weekly Positivity Rate 
- 85.29 cr Total Tests conducted so far; 2,78,059 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंतच्या तात्पुरत्या अहवालांनुसार, भारतातील कोविड प्रतिबंधक लसीकरण व्याप्तीने 194.12 कोटींहून अधिक  मात्रांचा टप्पा पार केला. 2,47,70,416 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 2-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 3.44 कोटींहून अधिक  किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
भारतात उपचाराधीन रुग्णांची संख्या 25,782. इतकी आहे. हे प्रमाण भारतात आढळलेल्या एकूण कोरोना रुग्णांपैकी 0.06% आहे.
परिणामी, भारतात कोरोनामुक्तीचा दर 98.73% इतका आहे. गेल्या 24 तासांत 2,779 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,26,30,852. इतकी झाली आहे.
गेल्या 24 तासात 4,518 नव्या कोरोना रुग्णांची नोंद झाली.
गेल्या 24 तासात एकूण 2,78,059 कोविड-19 चाचण्या घेण्यात आल्या. भारताने आतापर्यंत एकूण 85.29 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या at 0.91% आहे आणि दैनंदिन पॉझिटिव्हिटी दर 1.62%. नोंदविण्यात आला आहे.
इतर अपडेट्स :
S.Kane/ P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 131